قال ادريس الادريسي الازمي عمدة فاس ورئيس فريق المصباح في البرلمان ل”كود” باللي ما نادمش على كل كلمة قالها البارح فالبرلمان باش هاجم عينة من المؤثرين. الازمي رد على سؤال ل”كود”: واش نادم على اللي قلتيه البارح وخلى كثار يهجمو عليك؟ قال ل”كود”:” ابدا ما ندمتش. ما ندمتش ولا ثانية وحدة”. الازمي اكد ل”كود” باللي هدر على المضللين فالتواصل الاجتماعي للعمل السياسي وللهجوم على المؤسسات ماشي شعب الفايسبوك. بخصوص عبارة الديبشخي اللي وظفها قال الازمي ل”كود”: “هاديك عبارة كنقولوها هنا ففاس. هي لغميق. شي حد كيدخل ويخرج فالهدرة وكيمارس عليك التضليل”. 
جبنا اش كيعني عمدة فاس ورئيس فريقها فالبرلمان بالديبشخي. الازمي لـ”كود”: ما ندمتش ولو ثانية وحدة على اللي قلت فالبرلمان وها منين جاية الديبشخي